Na podlagi 29.člena Zakona o lokalni samoupravi  (Uradni list RS, št. 94/07-uradno prečiščeno besedilo, 76/08 , 79/09, 51/10 in 40/12 - ZUJF), določil Zakona o javnih financah (Uradni list RS, št. 11/11 – uradno prečiščeno besedilo (14/13 – popr), 110/11-ZDIU12, 46/13-ZIPRS1314-A, 101/13-ZIPRS1415 in 101/13),  10. člena Odloka o proračunu Mestne občine Murska Sobota za leto 2014 (Uradni list RS, št. 18/14) in 17. člena Statuta Mestne občine Murska Sobota (Uradni list RS, št. 23/07-uradno prečiščeno besedilo in 49/2010) je Mestni svet Mestne občine Murska Sobota na seji dne ................ sprejel naslednji 


SKLEP
o povečanju deleža sredstev Mestne občine Murska Sobota za izvedbo investicije 
» Oskrba s pitno vodo Pomurja- sistem B »


I.
S tem sklepom se sprejme obremenitev proračuna Mestne občine Murska Sobota za leto 2014 – 2015 za izvedbo investicije za naselje Pušča v sklopu projekta » Oskrba s pitno vodo Pomurja – sistem B » v višini 14.189 EUR.

II.
Ta sklep začne veljati in se uporabljati z dnem sprejetja na mestnem svetu. 





Številka: 355-0002/2013-6 (180)
V Murski Soboti, dne ….


	
	
	Anton ŠTIHEC, univ.dipl.inž.grad.
ŽUPAN












OBRAZLOŽITEV


1.0 PRAVNI TEMELJ ZA  SPREJEM SKLEPA

Mestni svet Mestne občine Murska Sobota je na svoji 12. dopisni seji, ki je bila v času od 25. do 29. julija 2013, sprejel sklep, s katerim je sprejel dokument Investicijskega programa za Oskrbo s pitno vodo Pomurja -  sistem B, ki ga je julija 2013 izdelala družba DRI upravljanje investicij, Družba za razvoj infrastrukture d.o.o., Kotnikova 40, Ljubljana pod pogojem, da obremenitev proračuna Mestne občine Murska Sobota za leto 2013 – 2015 za investicije opredeljene v predmetnem investicijskem programu znaša  6.270 EUR.

V potrjenem Investicijskem programu za Oskrbo s pitno vodo Pomurja – sistem B, ki je bil predmet sklepa Mestnega sveta je bila zajeta izvedba projekta v letih 2013 - 2015 in sicer skupaj v višini 6.270 EUR, kar predstavlja delež Mestne občine Murska Sobota za izvedbo investicije primarnega dela vodovoda v naselju Pušča v dolžini 714 m.
V skladu s sklenjeno Pogodbo o sofinanciranju gradnje transportnih, primarnih in sekundarnih vodovodov – sistem B, Sklop 1: občine Beltinci, Murska Sobota, Tišina (pogodba št. 2330-13-730051 in 2330-13-830319) z dne 11.9.2013 in Pogodbe o sofinanciranju svetovanja in nadzora nad izvedbo del gradnje na vodnih virih ter gradnje transportnih, primarnih in sekundarnih vodovodov s pripadajočimi objekti (pogodba št. 2330-13-730054 in 2330-13-830322) z dne , katere sta sklenila v imenu občin nosilna občina Grad in Ministrstvo za kmetijstvo in okolje, Mestna  občina Murska Sobota sofinancira 10 % neto upravičenih stroškov izvedbe in nadzora nad izvedbo primarnih in sekundarnih vodov na območju Mestne občine Murska Sobota.
Na podlagi predloga delitev sredstev pripravljenega s strani Ministrstva za kmetijstvo in okolje, ki je osnova za podpis pogodbe o sofinanciranju storitve obveščanja javnosti je delež Mestne občine Murska Sobota za izvedbo storitve »Obveščanje javnosti« po ključu predvidene porabe vode v višini 42,366 %.
Občina Grad je v imenu občin sodelujočih v projektu Oskrbe s pitno vodo Pomurja -  sistem B,na podlagi javnega razpisa, izbrala izvajalca gradnje podjetje Gorenje projekt d.o.o. Velenje, izvajalca za svetovanje in nadzor nad izvedbo del J. V. Institut za ekološki inženiring d.o.o. Maribor in izvajalca priprave in izvedbe strategije komuniciranja za potrebe projekta sistema B, Dialog – si. net d.o.o. Ljubljana.

1. RAZLOGI ZA SPREJEM SKLEPA 

V skladu s podpisanimi pogodbami in danimi ponudbami so se spremenile tudi vrednosti za izvedbo del in zgoraj navedenih storitev, ki bremenijo Mestno občino Mursko Sobota in sicer:
1.  pogodbena vrednost za izvedbo primarnega dela vodovoda na Pušči znaša 132.682,11 EUR brez DDV, delež MOMS v višini 10% je 13.268,21 EUR,
1. pogodbena vrednost za izvedbo nadzora nad izvedbo primarnega dela vodovoda na Pušči znaša 1.759,30 EUR brez DDV, delež MOMS v višini 10 % je 175, 93 EUR in
1. delež MOMS v višini 744, 51 EUR  po ključu 42,366% od pogodbene vrednosti storitve obveščanja javnosti, ki bremeni občine za znesek 1.757,35 EUR brez DDV ( op: celotna pogodbena vrednost znaša 47.948,60 EUR brez DDV).

Skupni potrebni delež Mestne občine Murska Sobota po sklenjenih pogodbah tako znaša 14.189 EUR brez DDV.

3.0 CILJI SPREJETJA SKLEPA
Za  uspešno izvedbo projekta je potrebno s strani Mestne občine Murska Sobota zagotoviti sredstva za pokritje stroškov izvedbe investicij v sklopu projekta Oskrbe s pitno vodo Pomurja -  sistem B v skladu s podpisanimi pogodbami in obveznosti, ki sledijo iz teh pogodb.
Potrjeni sklep bo tudi podlaga za realizacijo sredstev iz občinskega proračuna  Mestne občine Murska Sobota za te namene.

4.0 OCENA FINANČNIH IN DRUGIH POSLEDIC
Predvidena   obremenitev občinskega proračuna MO M. Sobota v višini 14.189 EUR  je planirana skupaj z ostalimi predvidenimi investicijskimi stroški na projektu pod proračunsko postavko 16031003 Vodooskrba Pomurja – sistem B, pod konto 420401 Novogradnje v sprejetem občinskem proračunu za leto 2014 v okviru skupnih sredstev v višini 100.200 EUR.

5.0 ZAKLJUČEK
S sprejetjem predlaganega sklepa se bodo realizirali izstavljeni računi občine nosilke projekta do sofinancerja Mestne občine Murska Sobota za dela na primarnem vodovodnem omrežju naselja Pušča do višine 14.189 EUR.
Predlagamo  Mestnemu  svetu, da predloženi sklep obravnava in ga, v kolikor nima bistvenih pripomb, sprejme.

M. Sobota,dne 28.3.2014

                                                                                             Predlagatelj:
                                                                                                                                                  Anton ŠTIHEC, univ.dipl.inž.grad.
                                                                                           ŽUPAN
